Calitzdorp Vier se aansoek om te appelleer geweier - DieHoorn
Calitzdorp Vier se aansoek om te appelleer geweier
'N AANSOEK van vier mans van Calitzdorp wat elk vyf jaar gevangenisstraf ingevolge Art 276 (1) ( i) opgelê is vir die verwoesting van 'n restaurant op die plaas Groenfontein, om teen hul vonnisse te appelleer, is verlede Dinsdag in die Oudtshoorn Streekhof van die hand gewys.
Morné Nel (33), Mervin van Wyngaardt (28), Geraldo Ewerts (22) en Elton van Wyngaardt (26) wat die Aloe Aloe Restaurant van Erica Calitz met groot klippe verwoes het, is aan opsetlike saak­beskadiging, aanranding om ernstig te beseer en diefstal skuldig bevind.
Nadat 'n aansoek geliasseer is om 'n petisie teen die weiering by die hooggeregshof in te dien, het streeklanddros Daniel Boks 'n aansoek om borg­tog geweier.
Die vier se regsverteenwoordiger, Eugene Roos, het na 'n onlangse hofsaak verwys waarin die voormalige burgemeester van Oudtshoorn, Gordon April, se aansoek om borgtog in die streekhof geweier is, maar hy wel later borgtog in die hooggeregshof toegestaan is in afwagting op die uitslag van 'n petisie.
Volgens landdros Boks is hy van mening dat die vier mans se vonnis nie onvanpas of buitensporig hoog is nie, maar dat dit eintlik ligte vonnisse is.
"Die hof is van mening dat 'n ander hof nie tot 'n ander beslissing en mindere vonnis vir die ernstige misdrywe sal kom nie," het die landdros gesê.
Die vier mans kan na die uitdiening van slegs tien maande om parool aansoek doen, terwyl 'n beslissing ten opsigte van 'n petisie veel langer kan neem.
Agtienjarige wat man van 73 aanrand en beroof kry tronkstraf
Deur Garnett Wicomb 'N 18-JARIGE jong man van Dysselsdorp wat 'n bejaarde man in sy huis met 'n klip...
Man vry nadat hy met knopkierie slaan
Deur Garnett Wicomb 'N Man (26) van Calitzdorp wat 'n vriend met 'n knopkierie oor die kop geslaan het,...
Uitspraak oor gewese weermagdokter in Mei
Deur Garnett Wicomb DIE saak teen 'n dokter wat voorheen verbonde was aan die SANW Infan­te­rieskool op Oudtshoorn en...
Skieter van Calitzdorp in hof
Deur Garnett Wicomb DIE saak teen 'n man van Bergsig, Calitzdorp, wat glo drie skote op 'n man afgevuur...
Klagtes voorlopig teruggetrek teen vrou wat glo babalyk weggooi
Deur Garnett Wicomb DIE saak teen 'n vrou van Oudtshoorn wat daarvan aangekla is dat sy haar baba vermoor,...
Skuldig aan strafbare manslag na mesdood
Deur Garnett Wicomb 'N MAN van Bergsig, Calitzdorp wat van moord aangekla was, is in die Oudtshoorn Streekhof aan...
Ladismith-verkeersbeampte doen aansoek om ontslag
Deur Garnett Wicomb DIE verhoor van 'n verkeersbeampte van die Kannaland Munisipaliteit wat tereg staan op drie klag­tes van...